CELEX: 31980R0109
Language: ro
Date: 1980-01-18 00:00:00
Title: Regulamentul (CEE) nr. 109/80 al Comisiei din 18 ianuarie 1980 privind aplicarea celei mai mici rate pentru restituirile la exportul unor produse din sectoarele ouălor și cărnii de pasăre

03/Volumul 03
            
            
               RO
            
            
               Jurnalul Ofícial al Uniunii Europene
            
            
               157
            
         31980R0109
   
               L 014/30
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CEE) NR. 109/80 AL COMISIEI
   
   din 18 ianuarie 1980
   privind aplicarea celei mai mici rate pentru restituirile la exportul unor produse din sectoarele ouălor și cărnii de pasăre
   COMISIA COMUNITĂȚILOR EUROPENE,
   având în vedere Tratatul de instituire a Comunității Economice Europene,
   având în vedere Regulamentul (CEE) nr. 2771/75 al Consiliului din 29 octombrie 1975 privind organizarea comună a piețelor în sectorul ouălor (1), modificat de Regulamentul (CEE) nr. 368/76 (2), în special articolul 9 alineatul (3),
   având în vedere Regulamentul (CEE) nr. 2777/75 al Consiliului din 29 octombrie 1975 privind organizarea comună a piețelor în sectorul cărnii de pasăre (3), modificat de Regulamentul (CEE) nr. 369/76 (4), în special articolul 9 alineatul (3),
   având în vedere Regulamentul (CEE) nr. 2774/75 al Consiliului din 29 octombrie 1975 de stabilire, în sectorul ouălor, a regulilor generale pentru acordarea restituirilor la export și a criteriilor de stabilire a valorii acestora (5), în special articolul 7 alineatul (2),
   având în vedere Regulamentul (CEE) nr. 2779/75 al Consiliului din 29 octombrie 1975 de stabilire, în sectorul cărnii de pasăre, a regulilor generale pentru acordarea restituirilor la export și a criteriilor de stabilire a valorii acestora (6), în special articolul 7 alineatul (2),
   întrucât, în situațiile în care restituirea la export variază în funcție de destinație, articolul 11 alineatul (2) din Regulamentul (CEE) nr. 192/75 al Comisiei (7), modificat ultima dată de Regulamentul (CEE) nr. 2838/77 (8), prevede că o parte a restituirii, calculată pe baza celei mai mici rate aplicabile în ziua în care sunt îndeplinite formalitățile vamale de export, trebuie plătită atunci când se face dovada faptului că produsul a părăsit teritoriul geografic al Comunității;
   întrucât articolul 2 alineatul (4) ultimul paragraf și articolul 3 alineatul (1) ultimul paragraf din Regulamentul (CEE) nr. 441/69 al Consiliului (9), modificat ultima dată de Regulamentul (CEE) nr. 2707/78 (10), permit ca restituirea calculată în baza celei mai mici rate să fie achitată imediat ce produsul a fost plasat sub regimul special stabilit de respectivul regulament;
   întrucât, în cadrul regimurilor speciale încheiate cu anumite țări terțe, rata restituirilor aplicabilă exporturilor către aceste țări de anumite produse din sectoarele ouălor și cărnii de pasăre poate fi micșorată, uneori chiar substanțial, față de restituirile aplicate în mod obișnuit; întrucât se poate, de asemenea, ca nici o restituire să nu fie stabilită;
   întrucât cea mai mică rată a restituirii rezultă tot din faptul că nu a fost stabilită nici o restituire;
   întrucât, în ceea ce privește exporturile către Statele Unite, sunt cazuri în care nu a fost stabilită nici o restituire; întrucât trebuie să se prevadă posibilitatea unei excepții de la stabilirea celei mai mici rate a restituirii în cazurile în care măsurile introduse în Statele Unite garantează faptul că produsele care au beneficiat de o restituire către alte destinații nu pot fi importate în această țară; întrucât experiența dobândită demonstrează că respectivele produse pot beneficia de această excepție nu doar în sensul aplicării articolului 11 alineatul (2) din Regulamentul (CEE) nr. 192/75, dar și în ceea ce privește aplicarea articolului 2 alineatul (4) și a articolului 3 alineatul (1) din Regulamentul (CEE) nr. 441/69;
   întrucât măsurile prevăzute în prezentul regulament sunt în conformitate cu avizul Comitetului de gestionare a cărnii de pasăre și a ouălor,
   ADOPTĂ PREZENTUL REGULAMENT:
   Articolul 1
   Faptul că nu este stabilită nici o restituire pentru produsele ce intră sub incidența subpoziției 01.05 A și a pozițiilor 02.02 și 04.05 din Tariful Vamal Comun, care se exportă în Statele Unite, nu se ia în considerare:
   
               —
            
            
               la stabilirea celei mai mici rate a restituirii, în sensul articolului 11 alineatul (2) din Regulamentul (CEE) nr. 192/75;
            
         
               —
            
            
               la aplicarea articolului 2 alineatul (4) ultimul paragraf și a articolului 3 alineatul (1) din Regulamentul (CEE) nr. 441/69.
            
         Articolul 2
   Prezentul regulament intră în vigoare la 21 ianuarie 1980.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 18 ianuarie 1980.
      
         
            Pentru Comisie
         
         Finn GUNDELACH
         
         
            Vicepreședinte
         
      
   
   
      (1)  JO L 282, 1.11.1975, p. 49.
   
      (2)  JO L 45, 21.2.1976, p. 2.
   
      (3)  JO L 282, 1.11.1975, p. 77.
   
      (4)  JO L 45, 21.2.1976, p. 3.
   
      (5)  JO L 282, 1.11.1975, p. 68.
   
      (6)  JO L 282, 1.11.1975, p. 90.
   
      (7)  JO L 25, 31.1.1975, p. 1.
   
      (8)  JO L 327, 20.12.1977, p. 23.
   
      (9)  JO L 59, 10.3.1969, p. 1.
   
      (10)  JO L 327, 22.11.1978, p. 5.